rejauldu/bengali-wikipedia huggingface dataset:
অ্যানেক এলিজাবেথ বোশ (জন্ম ১৭ আগস্ট ১৯৯৩) দক্ষিণ আফ্রিকার একজন ক্রিকেটার। তিনি ১৮ নভেম্বর ২০১৬ তারিখে অস্ট্রেলিয়ার বিপক্ষে তার নারী একদিনের আন্তর্জাতিক ক্রিকেট (WODI) অভিষেক করেন।  সেপ্টেম্বর ২০১৯-এ, তিনি দক্ষিণ আফ্রিকার প্রথম টি২০ সুপার লীগ-এ টারব্লাঞ্চ একাদশ দলে নির্বাচিত হন। একই মাসে, তিনি ভারতের বিপক্ষে সিরিজে দক্ষিণ আফ্রিকার নারী টুয়েন্টি২০ আন্তর্জাতিক (WT20I) দলে নির্বাচিত হন। তিনি দক্ষিণ আফ্রিকার হয়ে তার WT20I অভিষেক করেন, ভারতের বিপক্ষে ৩ অক্টোবর ২০১৯ তারিখে। ২৩ জুলাই ২০২০ তারিখে, বোশ দক্ষিণ আফ্রিকার ২৪-জনের দলভুক্ত হন যা প্রীটোরিয়াতে ইংল্যান্ড সফরের পূর্ব প্রশিক্ষণ শুরু করে।  এপ্রিল ২০২১-এ, তিনি বাংলাদেশের বিপক্ষে সফরে দক্ষিণ আফ্রিকার উদীয়মান নারী দলের অংশ ছিলেন।   তথ্যসূত্র   বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ আফ্রিকার নারী ক্রিকেটার বিষয়শ্রেণী:দক্ষিণ আফ্রিকার নারী একদিনের আন্তর্জাতিক ক্রিকেটার বিষয়শ্রেণী:পূর্ব লন্ডন, দক্ষিণ আফ্রিকা থেকে আগত ক্রিকেটার বিষয়শ্রেণী:২০২২ কমনওয়েলথ গেমসের ক্রিকেটার বিষয়শ্রেণী:দক্ষিণ আফ্রিকার নারী টেস্ট ক্রিকেটার বিষয়শ্রেণী:দক্ষিণ আফ্রিকার নারী টুয়েন্টি২০ আন্তর্জাতিক ক্রিকেটার বিষয়শ্রেণী:নর্থ ওয়েস্টের মহিলা ক্রিকেটার বিষয়শ্রেণী:ব্রিসবেন হিটের (ডব্লিউবিবিএল) ক্রিকেটার বিষয়শ্রেণী:কমনওয়েলথ গেমসে দক্ষিণ আফ্রিকান প্রতিযোগী বিষয়শ্রেণী:নর্দার্নস ওম্যানের ক্রিকেটার
এ নাইট অব নোয়িং নাথিং  ২০২১ সালের পায়েল কাপাডিয়া পরিচালিত একটি তথ্যচিত্র চলচ্চিত্র। ভারতের বিশ্ববিদ্যালয়ে ছাত্র জীবনের অন্বেষণ,Naman Ramachandran, "Cannes Fresh Faces: Directors’ Fortnight Selection ‘A Night of Knowing Nothing’ Director Payal Kapadia" . Variety, 9 July 2021. চলচ্চিত্রটি ফিল্ম অ্যান্ড টেলিভিশন ইনস্টিটিউট অফ ইন্ডিয়ার একজন ছাত্রী এল.-এর লেখা চিঠির উপর ভিত্তি করে নির্মিত। যেটি তার বিচ্ছিন্ন প্রেমিককে লেখা হয়েছিল, যখন তারা আলাদা হয়ে যায় যখন তাকে চলচ্চিত্র বিদ্যালয় ছেড়ে দিতে বাধ্য করা হয় এবং এল.-এর সাথে সম্পর্ক চালিয়ে যাওয়ার জন্য তার পরিবার থেকে অনুমতি পায়নি, কারণ সে একই বর্ণের নয়।Marta Bałaga, "Review: A Night of Knowing Nothing" . Cineuropa, 19 July 2021.  চলচ্চিত্রটি ২০২১ সালের কান চলচ্চিত্র উৎসবে ডিরেক্টরস ফোর্টনাইট স্ট্রিমে প্রিমিয়ার হয়েছিলো, যেখানে এটিকে সেরা তথ্যচিত্রের জন্য ল'ওইল ডি'অর পুরস্কারের বিজয়ী হিসেবে ঘোষণা করা হয়েছিলো। পরবর্তীতে এটি ২০২১ সালে টরন্টো আন্তর্জাতিক চলচ্চিত্র উৎসবে প্রদর্শিত হয়। যেখানে এটি অ্যামপ্লিফাই ভয়েসেস পুরস্কারে অন্যতম বিজয়ী ছিল।Steve Pond, "‘Belfast’ Wins Toronto Film Festival’s People’s Choice Award" . TheWrap, 18 September 2021.  চলচ্চিত্রটি বাণিজ্যিক বিতরণের জন্য স্কয়ার আইজ কর্তৃক গ্রহণযোগ্যতা লাভ করে।Orlando Parfitt, "Square Eyes takes worldwide rights to Directors’ Fortnight doc ‘A Night of Knowing Nothing’" . Screen Daily, 4 August 2021.   মুক্তি  এ নাইট অব নোয়িং নাথিং ২০২১ কান চলচ্চিত্র উৎসবের ডিরেক্টরস ফোর্টনাইট বিভাগে প্রিমিয়ার হয়। এটি ২৬তম বুসান আন্তর্জাতিক চলচ্চিত্র উৎসব-এও প্রদর্শিত হয় এবং ২০২১ সালের অক্টোবর মাসে ‘ওয়াইড অ্যাঙ্গেল’ বিভাগের ‘বুসান সিনেফাইল অ্যাওয়ার্ড’-এর জন্য মনোনীত হয়।   প্রতিক্রিয়া    সমালোচকদের প্রতিক্রিয়া  রটেন টম্যাটোস-এ, এই প্রামাণ্যচিত্রটি ২৪টি পর্যালোচনার ভিত্তিতে ৯৬% অনুমোদনের হার ধরে রেখেছে, যার গড় রেটিং ৮/১০।   পুরস্কার ও মনোনয়ন   + বছর পুরস্কার বিভাগ প্রাপক ফলাফল সূত্র২০২১এশিয়া প্যাসিফিক স্ক্রিন অ্যাওয়ার্ডসসেরা ফিচার ফিল্মপায়েল কাপাডিয়া, থমাস হাকিম, জুলিয়েন গ্রাফ এবং রনবীর দাস২০২১বুসান আন্তর্জাতিক চলচ্চিত্র উৎসবসনজে অ্যাওয়ার্ডএ নাইট অব নোয়িং নাথিং২০২১কান চলচ্চিত্র উৎসবক্যামেরা দ'রপায়েল কাপাডিয়াগোল্ডেন আই২০২১টরন্টো আন্তর্জাতিক চলচ্চিত্র উৎসবঅ্যাম্প্লিফাই ভয়েসেস অ্যাওয়ার্ড২০২২ভারতীয় চলচ্চিত্র উৎসব মেলবোর্নসেরা প্রামাণ্যচিত্রএ নাইট অব নোয়িং নাথিং   তথ্যসূত্র    বহিঃসংযোগ     বিষয়শ্রেণী:২০২১-এর তথ্যচিত্র চলচ্চিত্র বিষয়শ্রেণী:পায়েল কাপাডিয়া পরিচালিত চলচ্চিত্র বিষয়শ্রেণী:২০২১-এর চলচ্চিত্র
thumb|সান ইয়াসিদো সীমান্ত ক্রসিং স্যান ডিয়েগো এবং তিজুয়ানাr মধ্যে বিশ্বের সবচেয়ে ব্যস্ত বর্ডার চেকপয়েন্ট। বর্ডার চেকপয়েন্ট হল সীমান্তে অবস্থিত আন্তদেশীয় পণ্য ও যাত্রী যাতায়াত এবং বিনিময় কার্যক্রম নিয়ন্ত্রণ কেন্দ্র। স্থলবন্দরে শুল্ক, অভিবাসন, সীমান্ত নিরাপত্তা বিধান দপ্তর ছাড়াও প্রযোজ্য ক্ষেত্রে নিয়ন্ত্রণমূলক দপ্তরসমূহের অবকাঠামো গড়ে তোলা হয়। এখানে আন্তদেশীয় পণ্য বিনিময় যাত্রী অভিবাসন কার্যক্রম নিয়ন্ত্রণ নিমিত্তে পণ্যাগার (ওয়ারহাউজ), যাত্রী ছাউনি, অভ্যর্থনাকেন্দ্র, আমদানি-রপ্তানি দলিলাদি পরীক্ষা-নিরীক্ষার ব্যবস্থাসহ সংশ্লিষ্ট অবকাঠামো গড়ে ওঠে। স্থলবন্দরে যাতায়াতের নিমিত্তে উভয় দেশের মধ্যে যোগাযোগ ব্যবস্থা গড়ে ওঠা যেমন জরুরি তেমনি আন্তদেশীয় পণ্য বিনিময়ের ক্ষেত্রে বৈধ-অবৈধতা ও আইন সঙ্গতার বিষয়টি যাচাই-বাছাইয়ের ব্যবস্থা থাকে।  উদ্দেশ্য চেকপয়েন্ট সাধারণত দুটি উদ্দেশ্য পরিবেশন করে:       যারা অবাঞ্ছিত (যেমন, অপরাধী বা অন্য যারা হুমকি জাহির করে) বা যারা প্রবেশ করতে অযৌক্তিক হয় তাদের অনুপ্রবেশের প্রতিরোধ করা।      বেআইনি বা নিষেধাজ্ঞা সাপেক্ষে, বা ট্যারিফগুলি সংগ্রহ করার জন্য চোরাপথে পণ্য প্রবেশ  প্রতিরোধ করা।  বিশ্বের ব্যস্ততম চেকপয়েন্টগুলি স্থলবন্দর  জোহর-সিঙ্গাপুর কসওয়ে - ১,০৫৬-মিটারের একটি কসওয়ে যা মালয়েশিয়ার জোহর বাহুরকে সিঙ্গাপুরের উডল্যান্ডস শহরে জোহরের প্রণালী অতিক্রম করে সংযুক্ত করে।   পেট্রাপোল-বেনাপোল - ভারত - বাংলাদেশ  সীমান্ত  তথ্যসূত্র  বহিঃসংযোগ  বিষয়শ্রেণী:বন্দর ও পোতাশ্রয় বিষয়শ্রেণী:সীমান্ত বিষয়শ্রেণী:আন্তর্জাতিক সীমান্ত পারাপার
দুহোক স্টেডিয়াম  ইরাকের একটি বহুমুখী ক্রীড়া স্টেডিয়াম। বর্তমানে এখানে ফুটবল খেলা বেশি অনুষ্ঠিত হয়। এই স্টেডিয়ামটি দুহোক ফুটবল দলের হোম-ভেন্যু হিসেবে ব্যবহৃত হয়। এর দর্শক ধারণক্ষমতা প্রথমে ছিলো মাত্র ১০ হাজার, পরবর্তীতে সংস্কারের ফলে দর্শক ধারণক্ষমতা বৃদ্ধি পেয়ে দাঁড়ায় প্রায় ৩০ হাজার, যা ধারণ ক্ষমতার হিসেবে ইরাকের সবচেয়ে বড় একটি স্টেডিয়াম।   অবস্থান  দুহোক স্টেডিয়াম ইরাকের দুহোকে রেজা রোডের পাশে অবস্থিত। টাইগ্রিস নদীর বাঁধের পাশে পাহাড়ঘেরা পরিবেশে স্টেডিয়ামটি তৈরী করা হয়েছে।   প্রতিষ্ঠা  দুহোক স্টেডিয়াম ১৯৮৬ সালে প্রতিষ্ঠিত হয়। তবে ২০০৮ সালে এই স্টেডিয়ামের বড় ধরনের সংস্কার সাধন করা হয়।   সুবিধা  এই মাঠটি বিশ্বমানের সুবিধাসমূহের সমন্বয়ে তৈরি ইরাকের একটি আধুনিক স্টেডিয়াম। এই স্টেডিয়ামটি মধ্য প্রাচ্যের সেরা মাঠগুলোর একটি। এই মাঠের মূল বৈশিষ্ট্য হল এর প্রাকৃতিক পরিবেশে দর্শকদের খেলা দেখার সুবিধা। স্টেডিয়ামের চারপাশে সুউচ্চ পাহাড়ের সারি এর সৌন্দর্য বহুগুণ বাড়িয়ে দিয়েছে। মূলতঃ ফুটবল এবং এথলেটিকসের জন্য তৈরি করায় এই মাঠটি উপবৃত্তাকার। আধুনিক খেলার উপযুক্ত হিসেবে গড়ে তোলার জন্য অনেক পুণঃনির্মাণ কাজ করতে হয়েছে। মাঠে সবুজ ঘাস লাগানো, দর্শকদের জন্য উন্নত বসার ব্যবস্থা, যোগাযোগ ব্যবস্থার উন্নতি, খেলা ধারণের সুবিধা ইত্যাদি এই স্টেডিয়ামকে ইরাকের অন্যতম স্টেডিয়ামে পরিণত করেছে।   আরো দেখুন   ইরাকের ফুটবল স্টেডিয়ামের তালিকা   তথ্যসূত্র   বিষয়শ্রেণী:ইরাকের ফুটবল মাঠ বিষয়শ্রেণী:ইরাকের স্থাপনা বিষয়শ্রেণী:ইরাকি কুর্দিস্তানের ফুটবল মাঠ বিষয়শ্রেণী:ইরাকের বহুমুখী স্টেডিয়াম বিষয়শ্রেণী:১৯৮৬-এ ইরাকে প্রতিষ্ঠিত বিষয়শ্রেণী:১৯৮৬-এ সম্পন্ন ক্রীড়া মাঠ
জেজাকভুক্তির চন্দেলরা মধ্য ভারতের একটি ভারতীয় রাজবংশ ছিল। চন্দেলরা ৯ম থেকে ১৩শ শতাব্দীর মধ্যে বুন্দেলখণ্ড অঞ্চলের (তখন জেজাকভুক্তি নামে পরিচিত) বেশিরভাগ শাসন করেছিল। তারা রাজপুতদের চন্দেল বংশোদ্ভূত ছিল।  চন্দেলরা প্রাথমিকভাবে কন্যাকুব্জ (কনৌজ)-এর গুর্জর-প্রতিহারদের সামন্ত হিসেবে শাসন করত। দশম শতাব্দীর চন্দেলা শাসক যশোবর্মণ কার্যত স্বাধীন হয়েছিলেন, যদিও তিনি প্রতিহার আধিপত্যকে স্বীকার করতে থাকেন। তার উত্তরসূরি ধঙ্গ-র সময়, চন্দেলরা একটি সার্বভৌম ক্ষমতায় পরিণত হয়েছিল। প্রতিবেশী রাজবংশ, বিশেষ করে মালব-র পরমার এবং ত্রিপুরীর কলচুরিদের সাথে যুদ্ধের ফলে তাদের ক্ষমতা বৃদ্ধি পায় এবং হ্রাস পায়। ১১ শতকের পর থেকে, চন্দেলরা গজনভি এবং ঘুরিদের সহ উত্তরের মুসলিম রাজবংশের আক্রমণের সম্মুখীন হয়। চহ্মন এবং ঘুরিদের আক্রমণের পর ১৩ শতকের শুরুতে চন্দেলা শক্তি কার্যকরভাবে শেষ হয়েছিল।  চন্দেলরা তাদের শিল্প ও স্থাপত্যের জন্য সুপরিচিত, বিশেষ করে তাদের মূল রাজধানী খাজুরাহোর মন্দিরগুলির জন্য। তারা জয়গড়, কালিঞ্জার এবং তাদের পরবর্তী রাজধানী মাহোবার দুর্গ সহ অন্যান্য স্থানে বেশ কয়েকটি মন্দির, জলাশয়, প্রাসাদ এবং দুর্গও চালু করেছিল।  তথ্যসূত্র  বিষয়শ্রেণী:মধ্যযুগীয় সাম্রাজ্য ও ভারতের রাজ্য বিষয়শ্রেণী:হিন্দু রাজবংশ বিষয়শ্রেণী:রাজপুত রাজবংশ বিষয়শ্রেণী:মধ্যপ্রদেশের ইতিহাস বিষয়শ্রেণী:উত্তরপ্রদেশের ইতিহাস বিষয়শ্রেণী:৯ম শতাব্দীতে ভারতে প্রতিষ্ঠিত বিষয়শ্রেণী:১৪শ শতাব্দীতে ভারতে বিলুপ্ত
How to use this template  Type the following, replacing XXXX with the company's stock symbol:  {{Bombay Stock Exchange|XXXX}}  Example {{Bombay Stock Exchange|500312}}  Where to use this template The best location for this template is in an infobox about the company, such as , at the top of the article, if one exists.  Include this template in parentheses on the same line as the company type: {{Infobox Company | company_type=[[Public company|Public]] ({{Bombay Stock Exchange|500312}}) }}  When no infobox exists, some editors include it in the first sentence of an article about the company:  [[Oil and Natural Gas Corporation]] is a publically traded company ( {{Bombay Stock Exchange|500312}} ).  Because redundant links are discouraged, this template should normally only appear in one place in an article about a publicly traded company.  Bse  fr:Modèle:BSE it:Template:Bse zh:Template:Bse
স্থপতি হলেন একজন ব্যক্তি যিনি ভবনের পরিকল্পনা, নকশা ও নির্মাণ ব্যবস্থাপনার জন্য বিশেষভাবে প্রশিক্ষিত এবং লাইসেন্সপ্রাপ্ত। স্থাপত্য অনুশীলন বলতে কোন সাইটের পারিপার্শ্বিক অবস্থার সাথে সম্মিলন করে কোন ভবন এবং এর স্পেসের ডিজাইন ও নির্মাণের জন্য প্রদানকৃত পরিষেবাকে বোঝায়। ব্যুৎপত্তিগতভাবে স্থপতি শব্দটি ইংরেজি আর্কিটেক্ট (Architect) শব্দটি থেকে এসেছে। এ শব্দটি আবার ল্যাটিন আর্কিটেক্টাস থেকে এসেছে, যার উৎপত্তি গ্রীক আর্খিটেক্টন (আর্খি-, প্রধান + টেক্টন, নির্মাতা; অর্থাৎ, প্রধান নির্মাতা) থেকে।Online Etymology of the term "architect"  পেশাগতভাবে একজন স্থপতির কাজ জননিরাপত্তায় গুরুত্বপূর্ণ ভূমিকা রাখে। এজন্য স্থপতিকে বিশেষায়িত শিক্ষা ও প্রশিক্ষণ অর্জন করতে হয়। স্থাপত্য চর্চার জন্য স্থপতির লাইসেন্সের প্রয়োজন হয়, যা একজন স্থপতির যোগ্যতার উপর নির্ভর করে প্রদান করা হয়। স্থপতি ও স্থাপত্য শব্দ দুইটি ল্যান্ডস্কেপ স্থাপত্য, নৌযান স্থাপত্য এবং তথ্য প্রযুক্তির ক্ষেত্রেও ব্যবহৃত হয়। অধিকাংশ ক্ষেত্রে স্থপতি ও ল্যান্ডস্কেপ স্থপতি শব্দ দুইটি পেশাগত ও বাণিজ্যিক ব্যবহারের জন্য আইন দ্বারা সুরক্ষিত।   সূচনা  প্রাচীন এবং মধ্যযুগীয় ইতিহাসে অধিকাংশ স্থাপত্য নকশা ও নির্মাণ কারিগর দ্বারা সম্পন্ন হতো। প্রধান নির্মাতার ভূমিকা পালন করতো সেখানে রাজমিস্ত্রি বা ছুতারমিস্ত্রীরাই। আধুনিক সময়ের আগ পর্যন্ত স্থপতি ও প্রকৌশলী মধ্যে স্পষ্ট কোন প্রভেদ ছিলনা।The Architecture of the Italian Renaissance Jacob Burckhardt    স্থাপত্য  অধিকাংশ উন্নত দেশেই সংশ্লিষ্ট প্রতিষ্ঠান থেকে প্রাপ্ত যথাযথ লাইসেন্স, সনদ কিংবা নিবন্ধন অর্জনকারী যোগ্যতাসম্পন্ন ব্যক্তিরাই শুধু আইনত স্থাপত্য অনুশীলন করতে পারে। এ ধরনের লাইসেন্সের জন্য সাধারণত সংশ্লিষ্ট প্রতিষ্ঠান কর্তৃক স্বীকৃত কোন বিশ্ববিদ্যালয়ে অধ্যয়ন, স্নাতক পরীক্ষার উত্তীর্ণ হওয়া এবং নির্ধারিত প্রশিক্ষণকালীন সময় সফলভাবে সমাপ্ত করতে হয়। 'স্থপতি' পদবীটি কেবল মাত্র যোগ্যতা সম্পন্ন ব্যক্তির জন্য আইন দ্বারা সংরক্ষিত করা হয়েছে।   তথ্যসূত্র    বহিঃসংযোগ    ইন্টারন্যাশনাল ইউনিয়ন অফ আর্কিটেক্টস  বিষয়শ্রেণী:স্থাপত্য বিষয়শ্রেণী:ভবন ও স্থাপনা বিষয়শ্রেণী:স্থাপত্য পুরস্কার বিষয়শ্রেণী:স্থপতি বিষয়শ্রেণী:স্থাপত্য-সংশ্লিষ্ট পেশা
অর্থনৈতিক সম্পর্ক বিভাগ (সংক্ষেপে ইআরডি) বাংলাদেশ সরকারের অর্থ মন্ত্রণালয়ের চারটি বিভাগের অন্যতম। মন্ত্রণালয়ের অন্য তিনটি বিভাগ হলো: অর্থ বিভাগ, আর্থিক প্রতিষ্ঠান বিভাগ ও অভ্যন্তরীণ সম্পদ বিভাগ। আবুল হাসান মাহমুদ আলী অর্থ মন্ত্রণালয়ের বর্তমান মন্ত্রী। মোঃ শাহরিয়ার কাদের ছিদ্দিকী অর্থনৈতিক সম্পর্ক বিভাগের বর্তমান সচিব হিসেবে কর্মরত আছেন। জাতির পিতা বঙ্গবন্ধু শেখ মুজিবুর রহমান-এর ঐকান্তিক ইচ্ছায় বৈদেশিক অর্থায়ন (অনুদান, ঋণ, কারিগরি সহায়তা) কার্যক্রমকে তত্ত্বাবধান করার লক্ষ্যে অর্থ ও পরিকল্পনা মন্ত্রণালয়ের অংশ হিসেবে বহিঃসম্পদ বিভাগ স্থাপিত হয়। পরবর্তীতে বহিঃসম্পদ বিভাগকে অর্থ মন্ত্রণালয়ের অধীনে ন্যস্ত করা হয়। উল্লেখ্য যে, ১৯৯০ সালে বহিঃসম্পদ বিভাগকে ‘অর্থনৈতিক সম্পর্ক বিভাগ’ হিসেবে নামকরণ করা হয়।   গঠন  অর্থনৈতিক সম্পর্ক বিভাগ ১০টি অনুবিভাগের সমন্বয়ে গঠিত। অনুবিভাগসমূহের নাম নিম্নে উল্লেখ করা হলো :  উইং-১: আমেরিকা ও জাপানউইং-২: বিশ্বব্যাংকউইং-৩: প্রশাসন ও মধ্যপ্রাচ্যউইং-৪: জাতিসংঘউইং-৫: এশীয় উন্নয়ন ব্যাংক (এডিবি)উইং-৬: সমন্বয় ও নরডিকউইং-৭: ইউরোপউইং-৮: এশিয়া ও জেইসি, ফেলোশিপ ও ফাউন্ডেশনউইং-৯: ফাবা (Foreign Aid Budget and Accounts)উইং-১০: ডেভেলপমেন্ট ইফেক্টিভনেস।   তথ্যসূত্র    বহিঃসংযোগ     বিষয়শ্রেণী:১৯৭৬-এ বাংলাদেশে প্রতিষ্ঠিত বিষয়শ্রেণী:বাংলাদেশের বৈদেশিক বাণিজ্য বিষয়শ্রেণী:বাংলাদেশের বৈদেশিক সম্পর্ক বিষয়শ্রেণী:অর্থ মন্ত্রণালয় (বাংলাদেশ) বিষয়শ্রেণী:বাংলাদেশ সরকারের বিভাগ
ইল সেরভিতরে দি দুয়ে পাদ্রনি (; বাংলা: দুইজন কর্তার দাস) ইতালীয় নাট্যকার কার্লো গোলদোনি কর্তৃক ১৭৪৬ সালে রচিত একটি কমেডি।   চরিত্রসমূহ    ত্রোফালদিনো বাতাক্কিয়্যু  প্রথমে বিয়েত্‌রিচের পরিচারক, এবং পরবর্তীতে ফ্লোরিন্দোর। যার স্মারালদিনার প্রতি ভালোবাসার আকর্ষণ ছিল।  বিয়েত্‌রিচে রাসপোনি  ত্রোফালদিনোর মালিক, তুরীন নিবাসী একজন মহিলা এবং যার ফ্লোরিন্দোর প্রতি ভালোবাসার আকর্ষণ ছিল।  ফ্লোরিন্দো আরেতুসি  ত্রোফালদিনোর মালিক, তুরীন নিবাসী এবং যার বিয়েত্‌রিচের প্রতি ভালোবাসার আকর্ষণ ছিল।  প্যান্তালোন ডি ভিসেন্তা  একজন ব্যবসায়ী।  স্মারালদিনা  ক্লেরিচের পরিচারিকা এবং যার ত্রোফালদিনোর প্রতি ভালোবাসার আকর্ষণ ছিল।  ক্লেরিচে  প্যান্তালোনের কন্যা এবং সিলভিওর প্রেমিকা।  সিলভিও  ডক্টর লোম্বার্দির ছেলে এবং ক্লেরিচের প্রেমিক।  ডক্টর লোম্বার্দি  সিলভিওর বাবা।  বিঘ্রেল্লা   বেয়ারা ১  বেয়ারা ২  কুলি ১  কুলি ২   বহিঃসংযোগ     বিষয়শ্রেণী:১৭৪৫-এর নাটক বিষয়শ্রেণী:১৭৫৩-এর নাটক বিষয়শ্রেণী:কার্লো গোলদোনির নাটক বিষয়শ্রেণী:কমেডি নাটক
ডান|থাম্ব|299x299পিক্সেল|জাভেদ খানের কবর, গাঞ্জা, আজারবাইজান জাফর আল-জাওয়াদ খান জিয়াদ ওগলু কাজার (খ্রিষ্টীয় ১৭৪৮-১৮০৪) ছিলেন কজর রাজবংশের সদস্য এবং ১৭৮৬ থেকে ১৮০৪ সাল পর্যন্ত গাঞ্জা খানেট এর শেষ খান। |title= অনুপস্থিত বা খালি  (সাহায্য)     জীবনী  জাভেদ খান শাহেরদি খান এর পুত্র এবং রহিম খানের ভাই ছিলেন। জাভেদ খান ১৭৮৬ সালে জর্জিয়ান হস্তক্ষেপের মাধ্যমে রহিম খান এর জবানবন্দিতে ভাই এর পদে অসীন হন। জাভাদ খান  ইরানের তৎকালীন রাজবংশের সমতুল্য কাজার গোত্রের সদস্য ছিলেন। ক্ষমতায় অধিষ্ঠিত হওয়ার সাথে জাভেদ খান জর্জিয়া থেকে হুমকির সম্মূখীন হন। ১৭৮৭ সালের সেপ্টেম্বরে, কর্নেল বার্নাশেভের নেতৃত্বে একটি যৌথ জর্জিয়া ও রাশিয়ান সেনাবাহিনী গণজাগরণ শুরু করে, কিন্তু চলমান সেই রুশ-তুর্কি যুদ্ধে মিত্রদের প্রত্যাহার করতে বাধ্য করা হয় এবং একটি ভঙ্গুর শান্তি প্রতিষ্ঠিত হয়। জর্জিয়া রাজা দ্বিতীয় ইরেক্‌ল জাভেদ খানকে শমশাদিলু এর উপর নিয়ন্ত্রণ দান করে, কিন্তু এই গাঞ্জা'র খান জেলাটিকে উপস্থাপন করতে ব্যর্থ হন। ১৭৮৯ সালের প্রথম দিকে দ্বিতীয় ইরেক্‌ল কিউবা প্রদেশের ফাতেহ আলী খান এবং শকি মুহম্মদ হাসান খান এর সাথে যুক্ত হয়ে তিনি গাঞ্জা আক্রমণ করেন এবং এর ফলে জাভেদ খানকে যুদ্ধ ফেলে রাজধানী পরিত্যাগ করতে হয়েছিল। তিন মাস পর ফাতেহ আলী খান মারা যান এবং জাভেদ তার রাজত্ব পুনরায় চালু করতে সক্ষম হন। তার রাজনৈতিক অবস্থানটি ইরানের পক্ষে ছিল যা তাকে জর্জিয়া ও রাশিয়ার সাথে দ্বন্দ্বের মধ্যে নিয়ে এসেছিল। ১৭৯৫ সালে জর্জিয়ার বিরুদ্ধে গাঞ্জার জাভেদ খান ইরানের অভিযানে অংশ নেন। ১৭৯৬ খ্রিষ্টাব্দে গাঞ্জার ব্লকেডীং এর কারণে ইরেক্‌লের দ্বিতীয়বার পালটা আক্রমণ করেন, কিন্তু করযাখের খাঁ শান্তি প্রতিষ্ঠা করেন। ১৭৯৬ সালের সেপ্টেম্বরে, ১৭৯৬ সালের ফার্সি অভিযানের সময় রাশিয়ান জেনারেল ভ্যালেরিয়ান জুবভের দ্বারা গাঞ্জা অস্থায়ীভাবে দখল হয়।  প্রথম রুশ-ফার্সি যুদ্ধ (১৮০৪-১৮১৩) এর সময়, গাঞ্জা রাশিয়ানদের দ্বারা সর্বাপেক্ষা গুরুত্বপূর্ণ শহর হিসেবে বিবেচিত হয়। জেনারেল পাভেল সিতসিয়ানোভ রাশিয়ায় শাসন করার জন্য তাকে অনেকবার জাভেদ খানের কাছে জিজ্ঞাসা করেছিলেন, কিন্তু প্রতিবারই তাকে প্রত্যাখ্যান করা হয়েছিল। নভেম্বর ১৮০৩ সালে, রাশিয়ান সেনাবাহিনীকে টিফলিস থেকে সরানো হয় এবং ডিসেম্বরে, সিতসিয়ানভ অবরোধের প্রস্তুতি শুরু করে। ভারী অস্ত্রশস্ত্র বোমা বিস্ফোরণ পরে,৩ জানুয়ারি, ১৮০৪, সিতসিয়ানভ দুর্গ আক্রমণ করার আদেশ দিয়েছেন, উক্ত মারাত্মক যুদ্ধের সময় শহরটিতে বসবাসরত আর্মেনিয়ানরা দুর্গের দরজা খুলে দেওয়া এবং এর ফলস্বরূপ, রাশিয়ানরা দুর্গ দখল করতে সক্ষম হয়।জাভেদ খান যুদ্ধে তার পুত্রদের সাথে একসাথে মৃত্যুবরণ করেন।   তার পরিবারের কয়েকজন সদস্য তাবরিজ  থেকে পালাতে সক্ষম হয়েছিলেন, অন্যরা গাঞ্জা তে রয়েছেন। জাভাদ খানের রাশিয়ান সাম্রাজ্যের বংশধররা সিনিয়র জিয়াখানোভভ ইসমাইল খান জিয়াচানোভ রাশিয়ান সাম্রাজ্যের প্রথম রাজ্য ডুমার সদস্য এবং পরে আজারবাইজান ডেমোক্রেটিক রিপাবলিকের একজন বিশিষ্ট কর্মী হিসেবে যোগ দেন।   সিতসিয়ভকে জাভেদ খানের হাতের লেখা চিঠি    তথ্যসূত্র   বিষয়শ্রেণী:শিরোনামহীন উদ্ধৃতিসহ পাতা বিষয়শ্রেণী:১৭৪৮-এ জন্ম বিষয়শ্রেণী:১৮০৪-এ মৃত্যু
বৃহস্পতি ৬৩ (ইংরেজি: Jupiter LXIII) হল বৃহস্পতির একটি বহিঃস্থ প্রাকৃতিক উপগ্রহ। এটি পূর্বে এস/২০১৭ জে ২ (ইংরেজি: S/2017 J 2) নামে পরিচিত ছিল। ২০১৭ সালে স্কট এস. শেপার্ডের নেতৃত্বাধীন জ্যোতির্বিজ্ঞানীদের একটি দল এই উপগ্রহটি আবিষ্কার করেন। ২০১৮ সালের ১৭ জুলাই মাইনর প্ল্যানেট সেন্টার থেকে প্রকাশিত একটি মাইনর প্ল্যানেট ইলেকট্রনিক সার্কুলারের মাধ্যমে এই আবিষ্কারের কথা প্রথম ঘোষিত হয়।  উপগ্রহটির ব্যাস প্রায় ২ কিলোমিটার এবং এটি প্রায় ২৩,৩০৩,০০০ কিলোমিটারের একটি প্রায়-প্রধান কক্ষে বৃহস্পতিকে প্রদক্ষিণ করছে। এটির কক্ষীয় নতি প্রায় ১৬৬.৪। এই উপগ্রহটি কারমে গোষ্ঠীর অন্তর্গত।  তথ্যসূত্র  বিষয়শ্রেণী:কারমে গোষ্ঠী বিষয়শ্রেণী:বৃহস্পতির প্রাকৃতিক উপগ্রহ বিষয়শ্রেণী:অনিয়মিত প্রাকৃতিক উপগ্রহ বিষয়শ্রেণী:স্কট এস. শেপার্ডের আবিষ্কার বিষয়শ্রেণী:২০১৭-এ আবিষ্কৃত জ্যোতির্বৈজ্ঞানিক বস্তু বিষয়শ্রেণী:বৃহস্পতির উপগ্রহ
ইন্তিখাব আলম খান (উর্দু:; জন্ম: ২৮ ডিসেম্বর, ১৯৪১) ব্রিটিশ ভারতের পাঞ্জাব প্রদেশের হোশিয়ারপুর এলাকায় জন্মগ্রহণকারী সাবেক পাকিস্তানি ক্রিকেটার। পাকিস্তান ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন তিনি। এছাড়াও পাকিস্তান ক্রিকেট দলকে নেতৃত্ব দিয়েছেন ইন্তিখাব আলম। কাউন্টি ক্রিকেটে সারে ক্লাবের প্রতিনিধিত্ব করেন তিনি।   খেলোয়াড়ী জীবন  সমগ্র খেলোয়াড়ী জীবনে ৪৭ টেস্ট ও ৪টি একদিনের আন্তর্জাতিকে অংশ নেন। এছাড়াও ১৯৬৯ থেকে ১৯৭৫ মেয়াদে পাকিস্তান দলকে ১৭ টেস্টে অধিনায়কত্ব করেন। ১৯৫৯-৬০ মৌসুমে সফরকারী অস্ট্রেলিয়ার বিপক্ষে অনুষ্ঠিত টেস্টে স্মরণীয় সাফল্য পান। ৫ ডিসেম্বর, ১৯৫৯ তারিখে করাচির জাতীয় স্টেডিয়ামে অনুষ্ঠিত টেস্টে কলিন ম্যাকডোনাল্ডকে বোল্ড করে আন্তর্জাতিক ক্রিকেটে প্রথম বলেই উইকেটলাভকারী বোলারদের একজন হন তিনি।  পাকিস্তানের প্রথম একদিনের আন্তর্জাতিকে দলের অধিনায়কত্ব করার গৌরব অর্জন করেন। ৩ খেলায় অধিনায়কত্ব করে দুইটিতে জয় ও একটিতে পরাজয়বরণ করে তার দল।   কোচ  ১৯৯২ সালের ক্রিকেট বিশ্বকাপের শিরোপা বিজয়ী পাকিস্তান দলের কোচের দায়িত্বে ছিলেন। ২০০৪ সালে ভারতের ঘরোয়া ক্রিকেট প্রতিযোগিতা রঞ্জি ট্রফিতে প্রথম বিদেশী কোচ হিসেবে পাঞ্জাব দলকে পরিচালনা করেন তিনি। ২৫ অক্টোবর, ২০০৮ তারিখে পিসিবি কর্তৃক তাকে জাতীয় দলের কোচের দায়িত্বভার অর্পণ করা হয়। এর আগের দিন জিওফ লসনকে এ দায়িত্ব থেকে বরখাস্ত করা হয়েছিল। ২০০৯ সালে দলের কোচ থাকা অবস্থায় পাকিস্তান দল শ্রীলঙ্কাকে হারিয়ে প্রথমবারের মতো টুয়েন্টি২০ বিশ্বকাপের শিরোপা জয় করে।   পুরস্কার    ১৯৮৮ সালে পাকিস্তান সরকার কর্তৃক প্রাইড অফ পারফরম্যান্স পুরস্কার প্রদান করেন ক্রিকেট এ উলেখ্যযোগ্য অবদান এর জন্য।   তথ্যসূত্র    আরও দেখুন   আসিফ ইকবাল  আবদুল হাফিজ কারদার  আইসিসি বিশ্ব টুয়েন্টি২০ প্রতিযোগিতার ইতিহাস  আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা   বহিঃসংযোগ       বিষয়শ্রেণী:পাকিস্তানি ক্রিকেটার বিষয়শ্রেণী:১৯৪১-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:পাকিস্তানের টেস্ট ক্রিকেট অধিনায়ক বিষয়শ্রেণী:পাকিস্তানের একদিনের আন্তর্জাতিক ক্রিকেট অধিনায়ক বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:সারের ক্রিকেটার বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:করাচির ক্রিকেটার বিষয়শ্রেণী:করাচি সি-এর ক্রিকেটার বিষয়শ্রেণী:করাচি হোয়াইটসের ক্রিকেটার বিষয়শ্রেণী:করাচি ব্লুজের ক্রিকেটার বিষয়শ্রেণী:করাচি এ-এর ক্রিকেটার বিষয়শ্রেণী:পাকিস্তান ইন্টারন্যাশনাল এয়ারলাইন্সের ক্রিকেটার বিষয়শ্রেণী:পাকিস্তান ইন্টারন্যাশনাল এয়ারলাইন্স এ-এর ক্রিকেটার বিষয়শ্রেণী:সিন্ধুর ক্রিকেটার বিষয়শ্রেণী:উত্তর অঞ্চলের (পাকিস্তান) ক্রিকেটার বিষয়শ্রেণী:পাঞ্জাবের (পাকিস্তান) ক্রিকেটার বিষয়শ্রেণী:ভারতীয় বংশোদ্ভূত পাকিস্তানি টেস্ট ক্রিকেটার বিষয়শ্রেণী:পাকিস্তানি ক্রিকেট কোচ বিষয়শ্রেণী:পাকিস্তান জাতীয় ক্রিকেট দলের কোচ বিষয়শ্রেণী:প্রাইড অব পারফরম্যান্স প্রাপক বিষয়শ্রেণী:হোশিয়ারপুরের ব্যক্তিত্ব বিষয়শ্রেণী:চার্চ মিশন স্কুলের প্রাক্তন শিক্ষার্থী বিষয়শ্রেণী:পাকিস্তান জাতীয় ক্রিকেট দলের অধিনায়ক বিষয়শ্রেণী:ডি. এইচ. রবিন্স একাদশের ক্রিকেটার
ডান|থাম্ব|180x180পিক্সেল| উত্তর আফগানিস্তানে বোরকা পরিহিত মহিলারা গোল্ডেন নিডল সেলাই স্কুল তালেবান শাসনের সময় আফগানিস্তানের হেরাত শহরে মহিলাদের জন্য একটি গুপ্ত স্কুল ছিল। যেহেতু তালেবানদের দ্বারা প্রবর্তিত ইসলামী আইনের কঠোর ব্যাখ্যা অনুযায়ী মহিলাদের শিক্ষিত হওয়ার অনুমতি ছিল না, "The Taliban's War on Women" , Physicians for Human Rights, August 1998, accessed 29 July 2010. হেরাত সাহিত্য চক্রের মহিলা লেখকরা হেরাতের সেলাই সার্কেল নামে একটি গোষ্ঠী গড়ে তোলেন, যা ১৯৯৬ সালে বা ১৯৯৬ এর কাছাকাছি গোল্ডেন নিডল সেলাই স্কুল প্রতিষ্ঠা করে। Synovitz, Ron. "Afghanistan: Author Awaits Happy Ending To 'Sewing Circles Of Herat'", Radio Free Europe, March 31, 2004, accessed 29 July 2010. Also see Lamb, Christina. "Woman poet 'slain for her verse'" , The Sunday Times, November 13, 2005. পাঁচ বছর ধরে, তালেবান নৈতিক পুলিশের কাছ থেকে গোপনে, মৃত্যুর ঝুঁকি নিয়ে, গোল্ডেন নিডল সেলাই বিদ্যালয়ের মহিলারা একটি সাহসী স্কুলিং প্রচেষ্টায় অংশ নিয়েছিলেন এবং নিষিদ্ধ বিদেশী সাহিত্য অধ্যয়ন করেছিলেন।  মহিলারা সপ্তাহে তিনদিন স্কুলে যেতেন, আপাতদৃষ্টিতে সেলাই করতে, কিন্তু এর পরিবর্তে তারা হেরাত বিশ্ববিদ্যালয়ের সাহিত্যের অধ্যাপকদের দেওয়া বক্তৃতা শুনতেন। যদি নৈতিক পুলিশ তাদের কাছাকাছি আসত, বাইরে খেলাধুলা করা শিশুরা তাদেরকে সতর্ক করত, যা তাদেরকে বই এবং সেলাইয়ের সরঞ্জাম লুকানোর সময় দিত। হেরাত সাহিত্য চক্রের লেখিকা ক্রিস্টিনা ল্যাম্ব এর মতে হেরাত হয়ত তালেবানদের অধীনে সবচেয়ে নিপীড়িত এলাকা ছিল, কারণ এটি ছিল একটি সভ্য শহর এবং এর বেশিরভাগই ছিল শিয়া, যার উভয়ই তালেবান বিরোধী ছিল এবং তালেবানরা শিয়াদেরকে ঘৃণা করত এবং তারা সভ্যদের ঘৃণা করত।  তার বই, দ্য সিউইং সার্কেলস অফ হেরাত -এ, ক্রিস্টিনা ল্যাম্ব আমাদের হেরাতের নারী লেখক এবং কবিদের সম্পর্কে বলেন, যারা তালেবানদের আগমনে একটি জটিল সমস্যার মুখোমুখি হয়েছিল: তারা কীভাবে ঐসময়ে দেখা করতে এবং লিখতে সক্ষম হতেন? তাই এই মহিলারা তাদের লেখালেখি চালিয়ে যাওয়ার উপায় খুঁজতে মরিয়া হয়ে উঠেছিলেন। তালেবানদের অধীনে তাদের শুধু সেলাই করার অনুমতি ছিল। তিনি রেডিও ফ্রি ইউরোপকে বলেছেন:     আরও দেখুন   ইসলামি নারীবাদ  আফগানিস্তানের ইসলামিক আমিরাত  আফগানিস্তানের মহিলাদের বিপ্লবী সমিতি  সেলাই চক্র  শরিয়া  নারীদের প্রতি তালেবানের আচরণ  ইসলামে নারী   মন্তব্য      আরও পড়ুন    Lamb, Christina. The Sewing Circles of Herat. HarperCollins, 2004.  The Revolutionary Association of Women of Afghanistan, accessed 29 July 2010.  বিষয়শ্রেণী:আফগানিস্তানে নারী অধিকার বিষয়শ্রেণী:ইসলামে নারী অধিকার বিষয়শ্রেণী:আফগানিস্তান ভিত্তিক শিক্ষাপ্রতিষ্ঠান